armvectores/hy_wikipedia_2023 huggingface dataset:
Կալդետաս

Կալդետաս (կատ.՝  և բասկ.՝ Caldes d'Estrac, իսպ.՝ Caldetas), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Մարեսմե շրջանում։ Բնակչությունը կազմում է 2 783 մարդ 2010 թվականի մարդահամարի տվյալների համաձայն, իսկ տարածքը կազմում է 0,90 կմ²։ Հեռավորությունը կենտրոնից կազմում է 40 մ։


== Ծանոթագրություններ ==


== Արտաքին հղումներ ==
Պաշտոնական կայք Archived 2008-05-09 at the Wayback Machine.
Página web del Ayuntamiento Archived 2008-05-09 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Աստերիքսն ու Օբելիքսը Բրիտանիայում

«Աստերիքսն ու Օբելիքսը Բրիտանիայում» (ֆր.՝ Astérix et Obélix: Au service de Sa Majesté), ռեժիսոր Լորան Տիրարի ֆիլմերից, որի գլխավոր դերերը մարմնավորում են Ժերար Դեպարդիեն, Էդուարդ Բաերը, Գիյոմ Գալենը, Վենսան Լակոսթը, Վալերի Լեմերսեն, Ֆաբրիս Լուկինին, Կատրին Դենյովը, Շարլոթա Լեբոնը, Բոլի Լաններսը, Դենի Բունը։
Հուլիոս Կեսարը շարունակում է նվաճել աշխարհը։ Հիմա նա իր հռչակված լեգիոնի հետ ուզում է գրավել մի խորհրդավոր կղզի, որը կոչվում է Բրիտանիա։ Հուլիոս Կեսարը միանգամից գրավում է Բրիտանիան, բայց մի փոքրիկ գյուղ շարունակում է պաշտպանվել և չի հանձնվում։ Բրիտների թագուհի Կորդելիան տեսնելով, որ իրենց ուժերը սպառվում են, իր ամենահուսալի սպային՝ Կրասովաքսին, ուղարկում է Գալիա, որպեսզի նա օգնություն բերի, այն մի փոքրիկ գյուղից, որը կարողանում է դիմակայել հռոմեական լեգեոնին։ Օգնության են գալիս Աստերիքսն ու Օբելիքսը։


== Սյուժե ==
Մեր թվարկությունից առաջ հիսուներորդ տարի։ Հուլիոս Կեսարը ձգտում է նոր նվաճումների։ Բոլոր փառահեղ լեգիոնների գլուխ կանգնած՝ նա պատրաստվում է գրավել մի կղզի, որը գտնվում է աշխարհի ծայրին և կոչվում է Բրիտանիա։
Իսկ Աստերիքսն ու Օբելիքսը առանց այդ էլ շատ հոգսեր ունեն։ Առաջնորդը հանձնարարել է նրանց Լյուտեցիայից նոր ժամանած իր եղբորդուց՝ Գադորիքսից, իսկական տղամարդ սարքել, իսկ դա իրականացնելը ծայրահեղ դժվար է։ Երբ գալլերի մոտ է գալիս Կրասովաքսը, նրանք տալիս են իրենց հանրահայտ կախարդական ըմպելիքից, և Աստերիքսն ու Օբելիքսը մեկնում են նրա հետ Բրիտանիա։ Գադորիքսին նրանք նույնպես իրենց հետ են վերցնում՝ չ՞է որ ճանապարհորդությունը երիտասարդին կրթելու հիանալի միջոց է։
Բայց, ցավոք, ամեն ինչ մտածածի պես չի ընթանում։


== Դերերում ==


== Ծանոթագրություններ ==


== Արտաքին հղումներ ==
«Աստերիքսն ու Օբելիքսը Բրիտանիայում»(ռուս.) ֆիլմը ԿինոՊոիսկ կայքում։
«Աստերիքսն ու Օբելիքսը Բրիտանիայում» ֆիլմի էջը ARMFilm կայքում
Կոլոնտաևսկի գյուղական խորհուրդ (Խարկովի մարզ)

Կոլոնտաևսկի գյուղական խորհուրդ  (ուկրաիներեն՝ Колонтаївська сільська рада), Ուկրաինայի Խարկովի մարզի Կրասնոկուտսկի շրջանում։
2001 թվականի տվյալներով Կոլոնտաևսկի գյուղական խորհրդում բնակվում էր 1280 մարդ։ Տարածքը՝ 83.5 կմ²։ Բնակչության խտությունը կազմում էր 15.33 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տրոիցկի (գյուղ, Պետրովսկի շրջան)

Անվան այլ կիրառումների համար տե՛ս՝ ՏրոիցկիՏրոիցկի (ռուս.՝ Троицкий), գյուղ Ռուսաստանի Տամբովի մարզի Պետրովսկոեի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեյլար (այլ կիրառումներ)

Զեյլար անվանումը կարող է ունենալ հետևյալ կիրառումները․

Զեյլար - գյուղ Արևմտյան Հայաստանում, Խարբերդի վիլայեթի Խարբերդի գավառում,
Զեյլար - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում,
Զեյլար - գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Մամրիչ խաղողատերև

Մամրիչ խաղողատերև (լատ.՝ Clematis vitalba), հրանունկազգիների ընտանիքի, մամրիչների ցեղի ծածկասերմ բույս։ Ծառանման լիան է՝ մինչև 10 մ բարձրությամբ, խիստ անկյունավոր, ավելի ուշ՝ ճաքճքվող, ակոսավոր կեղևով։ Տերևները կենտ փետրաձև են, 5 բլթականի, նստած 1-3 սմ երկարությամբ տերևակոթունների վրա։ Տերևիկները ձվաձև են կամ ձվաձև-նշտարաձև, 3-10 սմ երկարությամբ և 3-5 սմ լայնությամբ, սրածայր կամ սրված, հիմքում կլորավուն կամ թեթևակի սրտաձև, խոշոր ատամնաեզր, երբեմն՝ ամբողջաեզր կամ եռաբլթակ, երկու կողմերից, շղերի ուղղությամբ, թույլ մազմզուկապատ կամ գրեթե մերկ։ Ծաղիկները մինչև 2 սմ տրամագիծ ունեն, սպիտակ են, հավաքված հուրանանման ծաղկաբույլերում, թույլ բուրմունքով, գտնվում են տերևածոցերում կամ ընձյուղների գագաթին։ Բաժակաթերթիկները բութ են, դեղնավուն, արտաքինից խիտ սպիտակ մազմզուկապատ, մինչև 10 մմ երկարության, փետրամազմզուկապատ ելուստով։ Ծաղկում է հունիս-հուլիսին։
Տարածված է Կովկասում, Ղրիմում, Եվրոպայում, Փոքր Ասիայում, Հյուսիսային Աֆրիկայում։ Հայաստանի տարածքում հանդիպում է հյուսիսարևելյան անտառային և կենտրոնական շրջաններում, Զանգեզուրում, ամենուրեք ծովի մակերևույթից մինչև 1200 մ բարձրության վրա, անտառաեզրերին, բացատներում, թփուտներում։ Պիտանի է մեր հանրապետության ստորին և միջին լեռնային, ինչպես նաև անտառային գոտու բնակավայրերի կանաչապատման բնագավառում օգտագործելու համար։


== Նկարագրություն ==
2-5 մ երկարությամբ ցողուններով սողացող թուփ է։ Տերևները երկար կոթուններով են, փետրաձև, սրտաձև հիմքով ձվաձև սուր տերևիկներով են։ Հուրանաձև ծաղկաբույլը բազմածաղիկ է։ Ծաղիկները ակտինոմորֆ են, իսկ 8-12 մմ երկարությամբ ծաղկապատի տերևիկները՝ դեղնավուն։ Պտուղը բազմաընկույզիկ է, ընկույզիկները բարակ երկար աղվամազով ծածկված կտուցով են։


== Տարածվածություն ==
Հայաստանում հայտնի է միայն Իջևանի ֆլորիստիկական շրջանում (Նոյեմբերյան, Ջուջևան)։ Աճում է նաև Կովկասում, Արևմտյան Եվրոպայում, միջերկրածովյան ավազանի երկրներում, Ղրիմում, Հյուսիսային Անատոլիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 700-1000 մ բարձրությունների վրա, անտառի եզրերին, թփերի մացառուտներում, ցանկապատերի երկարությամբ։ Ծաղկում է հունիս ամսին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայտնի է միայն մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Նկատի ունենալով տեսակի շատ լայն ընդհանուր տարածումը՝ սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։


== Ծանոթագրություններ ==
Մերի Ափիկ

Մերի Ափիկ (պարսկերեն՝ مری آپیک, հունիսի 16, 1954(1954-06-16), Թեհրան, Իրան), թատրոնի, կինոյի և հեռուստատեսության իրանահայ դերասանուհի։
Մոսկվայի 10-րդ միջազգային կինոփառատոնում 1977 թվականին նկարահանված «Փակուղի» ֆիլմում մարմնավորած դերի համար արժանացել է լավագույն դերասանուհի մրցանակին։ Մայրը` Ափիկ Յուսոֆյանը, նույնպես դերասանուհի է։ 1977 թվականին, Իրանական հեղափոխությունից հետո, Մերին տեղափոխվել է ԱՄՆ։ Մերին նաև ռեժիսոր է, պրոդյուսեր և դրամատուրգ։ Նրա կինոքննադատների մրցանակին արժանացած «Վարագույրի տակ» պիեսը, որն ուսումնասիրում է որոշ իսլամական երկրներում կանանց բռնության վերացման ճանապարհները, ներկայացվել է Նյու Յորքի Լինքոլն կենտրոնում և Լոս Անջելեսի Geffen Playhouse-ում։ Մշակութային իրազեկման բարձրացման նպատակով` Մերին պարսկերեն ներկայացրել է երկու մյուզիքլներ` «Փերիների հեքիաթն անտառում» և «Գիշերվա գանձ», որոնք ստեղծվել են իրանցի երեխաներին իրենց հայրենիքին վերամիավորելու համար։


== Ֆիլմեր ==


== Ծանոթագրություններ ==


== Արտաքին հղումներ ==
Interview with Mary Apick, Persian Mirror, 2004
ﺕ (թա)

Թա (արաբ․՝ ﺕ‎‎), արաբական այբուբենի 3-րդ տառը։ Հայերենում համապատասխանում է «Թ» տառին։


== ﺕ տառի միացումը ==


== Տես նաև ==
Արաբերեն
Արաբերենի այբուբեն
Քորթնի Քոքս

Քորթնի Բաս Քոքս (անգլ.՝ Courteney Bass Cox, հունիսի 15, 1964(1964-06-15), Բիրմինգհեմ), ամերիկացի դերասանուհի, պրոդյուսեր և ռեժիսոր։ Հանդիսատեսին առավելապես հայտնի է «Ընկերները» սիթքոմում Մոնիկա Գելլերին, «Ճիչ» ֆիլմաշարում՝ Գեյլ Ուեթերսին և «Գիշատիչ տիկնանց քաղաք» հեռուստասերիալում Ջուլս Քոբին մարմնավորելու համար։ Վերջինում հանդես գալու համար առաջադրվել է Ոսկե գլոբուս մրցանակի։
Ունի պրոդյուսերական ընկերություն, որն հիմնադրել է նախկին ամուսին Դեյվիդ Արքեթի հետ։


== Ծանոթագրություններ ==


== Արտաքին հղումներ ==
Էջը IMDb կայքում
Էջը People.com կայքում
Տառնոգսկի շրջան (Վոլոգդայի մարզ)

Տառնոգսկի շրջան (ռուս.՝ Тарногский муниципальный район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1935 թվականին։ Վարչական կենտրոնը՝ Տարնոգսկի Գորոդոկ։


== Աշխարհագրություն ==
Շրջանի տարածքի մակերեսը կազմում է 5100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14294 մարդ։ Բնակչության խտությունը կազմում էր 2,8 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Առնոլդ Միլբրետս

Առնոլդ Միլբրետս (լատիշ․՝ Arnolds Mīlbrets, հոկտեմբերի 27, 1905(1905-10-27), Լիեպայա, Grobin County, Կուրլանդիական գուբերնիա, Ռուսական կայսրություն - սեպտեմբերի 21, 1968(1968-09-21), Ռիգա, Լատվիական ԽՍՀ, ԽՍՀՄ), լատիշ և խորհրդային դերասան։


== Կենսագրություն ==
Առնոլդ Միլբրետսը ծնվել է 1905 թվականի հոկտեմբերի 27-ին, Լիեպայայում։ Հայրը բանվոր էր։ Նա ակտիվ մասնակցություն էր ունեցել 1905 թվականի հեղափոխության իրադարձություններին։ Վախենալով հետապնդումներից` նա իր ընտանիքի հետ մեկնել է Օդեսա։
Լատվիա վերադառնալուց հետո Առնոլդ Միլբրետսն ավարտել է Լիեպայայի տեխնիկումը (1923 թվական)։ Սովորել է Լատվիայի կինոկուրսերում և դրամատիկական կուրսերում։ Եղել է Լիեպայայի նոր թատրոնի (1927-1932 թվական), 1933-1938 և 1940-1967 թվականներին` Լատվիայի ազգային թատրոնի դերասան։ Աշխատել է Լատվիայի հանրապետության Հասարակական հարցերի նախարարության գեղարվեստական բաժնում (1938-1940 թվական)։
20-ական թվականներից նկարահանվել է կինոյում, թաթար մարտիկի դերով իր դեբյուտն է նշել Pathé կինոստուդիայի «Թագավորի սուրհանդակը» ֆիլմում։ Նկարահանվել է Ռիգայի կինոստուդիայում։
Մահացել է 1968 թվականի սեպտեմբերի 21-ին, թաղված է Ռիգայում` Լեսնոյ գերեզմանատանը։


== Ստեղծագործություն ==
Դերեր թատրոնում
Լիեպայայի թատրոն

1929 թվական` Ա. Վիլների և Հ. Ռեյգերտի «Տրեյմեյտենեսն» ըստ Ֆրանց Շուբերտի երաժշտության` Քուպելվիզեր
1931 թվական` Յանիս Ակուրատերսի «Սիրո երկիրը»` ՇոլոմԱզգային թատրոն

1934 թվական` «Ձկնորսի որդին» ըստ Վիլիս Լացիսի վեպի` Բունդջինիշ
1934 թվական` Ռ. Քրոդերի «Արքայազնը կամ վարորդը»` Բունդջինիշ
1934 թվական` Անտիս Դոկի «Քրիշուս Լակստսը»` Լիգայնիս
1934 թվական` Ալեքսանդր Գրինսի «Հոգիների բուքը»` Կաժոցինիշ
1934 թվական` Ռուդոլֆ Բլաումանիսի «Եռանդամների մեղքերը»` Լուդիս
1935 թվական` Ե. Վուլֆի «Սկանգալական տոնը»` Սվեյկլիտիս
1937 թվական` «Թոմ Սոյերի արկածները» ըստ Մարկ Տվենի վեպի` Գեկ Ֆինն
1940 թվական` Անդրեյ Ուպիտի «Եշկի Զինգիսի հաղթանակը»` Վուլֆ Բարոն
1944 թվական` Անշլավ Էգլիտիսի «Անարդար դատարանը»` Դզենջա
1944 թվական` Ե. Վուլֆի «Սենսացիան»` Ռուգումս
1947 թվական` Յան Ռայնիսի «Պոլուիդեալիստը»` Վայբստինիշ
1948 թվական` Ալեքսանդր Օստրովսկու «Անօժիտ աղջիկը»` Ռոբինզոն
1950 թվական` Անդրեյ Ուպիտի «Կանաչ երկիրը»` Վեցկալացիս
1950 թվական` Ռեյնիսի և Մատիս Կաուդզիտի «Ժամանակավոր հողաչափերը»` Տենիս
1951 թվական` «Եվգենիյա Գրանդեն» ըստ Օնորե դը Բալզակի վեպի` Քրիշո
1952 թվական` Նիկոլայ Գոգոլի «Ռևիզոր»` Գիբներ
1953 թվական` «Ցեպլիսը» ըստ Պավել Ռոզիտիսի վեպի` Սեսկս
1954 թվական` Ուիլյամ Շեքսպիրի «Միջամառային գիշերվա երազ»` Բադմիր
1957 թվական` Ժան Գրիվայի «Ավլել բուք ու բորանը...»` Սվիլպիս
1965 թվական` Բերտոլդ Բրեխտի «Երեք գրոշանոց օպերա»` Քիմբլ
1966 թվական` Քլիֆորդ Օդետսի «Ոսկե տղան»Ֆիլմագրություն

1923 թվական` Թագավորի սուրհանդակը` թաթար
1939 թվական` Ձկնորսի որդին` Բունջինիշ
1947 թվական` Վերադարձ հաղթանակով` Պետերիս
1955 թվական` Գարնան ցրտահարությունը` Պուտրանս
1956 թվական` Պատճառը և հետևանքը` Սաուսվեդերս
1957 թվական` Ռիտա` Բերտս
1957 թվական` Ձկնորսի որդին (նոր վերսիա)` Բունջինիշ
1958 թվական` Վիպակ լատիշական նետի մասին` Միլզիս
1959 թվական` Արձագանքը` Բալոդիս
1962 թվական` Մոցարտ և Սալիերի` կույր երաժիշտ
1963 թվական` Իոլանտա` ծաղրածու


== Մրցանակներ ==
Մեդալ «Գերազանց աշխատանքի համար» (03.01.1956 թվական)


== Ծանոթագրություններ ==
Կեյիքան

Կեյիքան, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գոմեր (հնավայր)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, հնավայր Հայաստանի Վարդենիսի շրջանում, Ակունք գյուղում։ Կազմված է մի քանի խաչքարերից, որոնց վրա կան հայերեն արձանագրություններ։


== Ծանոթագրություններ ==
Մարգար

Անվան այլ կիրառումների համար տե՛ս՝ Մարգար (այլ կիրառումներ)Մարգար (Մարգար Մկրտչի Ավետիսյան, 1880, Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - 1944, Թբիլիսի, Վրացական ԽՍՀ, ԽՍՀՄ), հայ արձակագիր, թարգմանիչ, ԽՍՀՄ գրողների միության անդամ 1934 թ.-ից։


== Կենսագրություն ==
Ծնվել է Նոր Բայազետ (այժմ՝ Գավառ) քաղաքում։ Գրաճանաչություն սովորել է ծննդավայրում տիրացու-վարժապետ Հայրապետ Մուշեղյանի (Մշկոյի Հայրո) մոտ։ Ունեցել է դառը մանկություն։ Տասը տարեկանում տողափոխվել է Թիֆլիս։ Այստեղ մի քանի ամիս սովորել է Տեր Խիխոյի տղա Լյուդվիգի մոտ, հետո Շամքորեցոց եկեղեցու ծխական դպրոցում, այնուհետև ընդունվում է Ներսիսյան դպրոցը, աղքատիկ թոշակով սովորում և ավարտում է 1900 թվականին։
Թիֆլիսից նա գնացել է Թեհրան և զբաղվել մանկավարժությամբ Թեհրանի Հայկազյան դպրոցում։ Ապա երկու տարի ծառայել է ցարական բանակում։ Հետո մեկնել է Բաքու և դարձյալ զբաղվել մանկավարժությամբ։ Բաքվում նա ապրել է 1903-1910 թթ.-ին։
Առաջին աշխարհամարտի ժամանակ չորս տարի գտնվել է ռազմաճակատում։ 1918 թ.-ից նորից ուսուցչություն է արել Գայանյան դպրոցում։ Մահացել է Թբիլիսիում։
Նրա անդրանիկ երկը, պետք է համարել «Կույր Բաբին», որը լույս տեսավ Բաքվում, առանձին գրքով, 1904 թվականին, և ջերմ ընդունելություն գտավ։


== Մարգարի երկերի մատենագրություն ==
Երախտիք, Բաքու, տպարան Երևանցյանի, , 1904, 30 էջ։
Հալածանքի ծնունդը, Ալեք-պոլ, 1905, 64 էջ։
Հոգեվարքի ծիծաղը (պատմվածք Բաքվի սարսափներից), Բաքու, տպարան Ն. Ա. Երևանցյանի, 1906, 35 էջ։
Գողը (զինվորի հիշատակարանից), Թիֆլիս, տպարան օր. Ն. Աղանյանի, 1910, 60 էջ։
Խիկար Իմաստուն։ Պղնձե քաղաքի զրույցները, Թիֆլիս, տպարան օր. Ն. Աղայնանի, 1911, 36 էջ։
Վեպիկներ, Թիֆլիս, Կովկասի հայոց. հրատ. ընկ., 1913, 106 էջ։
Երեք խրատ Պղնձե քաղաքի զրույցներից, Թիֆլիս, տպարան օր. Ն. Աղանյանի, 1913։
Տասնամյա թոռնիկներ, Թիֆլիս, Սախելգամի, 1930, 40 էջ։
Զորանոցում (պատմվածքներ), Երևան, Պետհրատ, 1934, 111 էջ։
Հրեղեն ալիքներ (վեպ), հատոր 1, Թիֆլիս, վրաց. պետհրատ, 1934, 155 էջ։
Մերժում, Թիֆլիս, 1935, 46 էջ։
Չալիկ, Թիֆլիս, Սախելգամի, 1936, 88 էջ։


== Ծանոթագրություններ ==
Բրոնիցա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԲրոնիցաԲրոնիցա (ուկրաիներեն՝ Брониця), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Բրոնիցա գյուղում բնակվում էր 158 մարդ։ Բնակավայրը զբաղեցնում է 0,536 կմ² տարածք։ Բնակչության խտությունը կազմում էր 294,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլորա Նախշքարյան

Ֆլորա Վլադիմիրի Նախշքարյան (սեպտեմբերի 19, 1949, Թբիլիսի, Վրացական ԽՍՀ, ԽՍՀՄ), հայ լրագրող, խմբագիր։ ՀՀ վաստակավոր լրագրող (2009)։ «Գոլոս Արմենիի» թերթի գլխավոր խմբագիր։ Հայաստանի ժուռնալիստների միության անդամ (1980)։


== Կենսագրություն ==
Ֆլորա Նախշքարյանը ծնվել է 1949 թվականին Թբիլիսիում։ 1971 թվականին ավարտել է Երևանի պետական համալսարանի բանասիրական ֆակուլտետը։ 1971-1976 թվականներին եղել է ՀԽՍՀ Գիտությունների ակադեմիայի «Հասարակական գիտությունների բանբեր» պարբերականի խմբագիր, 1976-1992 թվականներին աշխատել է «Կոմունիստ» թերթի խմբագրությունում, եղել է թերթի թղթակից, բաժնի վարիչ, պատասխանատու քարտուղար, խմբագրի տեղակալ։ 1992 թվականից «Գոլոս Արմենիի» (նախկին՝ «Կոմունիստ») ռուսական թերթի գլխավոր խմբագիրն է։


== Ընտանիք ==
Ամուսինը՝ փաստաբան Ռուբեն Սահակյան։


== Պարգևներ ==
ՀՀ Մովսես Խորենացու մեդալ, 2001
ՀՀ վաստակավոր լրագրող, 2009


== Ծանոթագրություններ ==


== Արտաքին հղումներ ==
Նախագահը շնորհավորել է «Գոլոս Արմենիի» թերթի գլխավոր խմբագրին՝ հոբելյանի առթիվ Archived 2022-02-11 at the Wayback Machine.
Լեենիստե

Լեենիստե (էստ․՝ Lääniste), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 143 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարտիրոս Մկրտչյան

Մարտիրոս Շիրազեցի Մկրտչյան (Դավթյանց Մարտիրոս, ծննդյան և մահվան թվականներն անհայտ են), 19-րդ դարի առաջին կեսի հնդկահայ գրող, խմբագիր, գրաքննադատ։


== Գործունեություն ==
Կալկաթայում հրատարակել է «Շտեմարան»-ը (1821-1823 թթ.), որն առաջին աշխարհաբար պարբերականներից է։ Այստեղ էլ տպագրել է իր բանաստեղծությունները (մեծ մասամբ գրաբար), առակները («Ագռավի մասին», «Բժիշկ ամոթխած», «Դարվիշ և խափշիկ» և այլն), հոդվածները, որոնցում քննադատում է դաստիարակչական կոպիտ մեթոդներ կիրառող քահանաներին, հանդես գալիս ստրուկներին ու սպասավորներին գանակոծելու դեմ։ Հրատարակել է նաև մի կատակերգություն՝ «Խտրադիմա դժրողության» (1821), կից «Հասարակախոսություն» հավելված-ուսումնասիրությամբ, որտեղ տրվում են պիեսի ստեղծման հանգամանքները, կարևորվում թատրոնի նշանակությունը։ Մկրտչյանի գրած «Վիկտորիա» այբբենարանը (1841) երկար տարիներ ուսումնական ձեռնարկ է ծառայել Կալկաթայի հայկական դպրոցների համար։ Մասնակի թարգմանություններ է կատարել Շեքսպիրից, Մոլիերից։ Օգտագործել է Ներսես Ապողան, Անխաբ Եպիփան և այլ ծածկանուններ։


== Գրականություն ==
Կարինյան Ա., Ակնարկներ հայ պարբերական մամուլի պատմության, հ. 1, Երևան, 1956։
Թերզիբաշյան Վ., Հայ դրամատուրգիայի պատմություն, գիրք 1, Երևան, 1959։


== Արտաքին հղումներ ==
Մարտիրոս Մկրտչյան
Գլադիշևո (գյուղ, Սուդոգոդսկի շրջան)

Անվան այլ կիրառումների համար տե՛ս՝ ԳլադիշևոԳլադիշևո (ռուս.՝ Гладышево), գյուղ Ռուսաստանի Վլադիմիրի մարզի Սուդոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իձանո

Իձանո  (իտալերեն՝ Izano ), կոմունա Իտալիայում։ Գտնվում է Լոմբարդիա մարզի Կրեմոնա գավառում։ Բնակչությունը կազմում է 1915 մարդ (2008 թվական), բնակչության խտությունը 281 մարդ/կմ² է։ Զբաղեցնում է 6 կմ² մակերես։ Փոստային ինդեքս՝ 26010, հեռախոսային կոդ՝ 0373:


== Ծանոթագրություններ ==
(880) Հերբա

(880) Հերբա (անգլ.՝ Herba), աստերոիդ աստերոիդների հիմնական գոտում։ Հայտնաբերվել է 1917 թվականի հուլիսի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,997609 ա. մ., առավելագույնը մոտենում է 2,0281 ա. մ. հեռավորության վրա և հեռանում 3,9672 ա. մ.։ Արեգակի շուրջ մեկ ամբողջական պտույտ է կատարում 1895,66 երկրային օրվա ընթացքում, իր ուղեծրով շարժվելով միջինում 0,189907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,15° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(880) Հերբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Goodman պատկերասրահ

«Goodman» պատկերասրահ (անգլ.՝ Goodman Gallery), մասնավոր գեղարվեստական պատկերասրահ Հարավաֆրիկյան Հանրապետության Յոհաննեսբուրգ քաղաքում՝ բացված 1966 թվականին Լինդա Գիվոնի կողմից։ Մասնագիտացված է աֆրիկյան ժամանակակից արվեստի մեջ, անցկացնում է ժամանակավոր խմբակային և անհատական ցուցահանդեսներ ինչպես հայտնի, այնպես էլ մայրցամաքի սկսնակ նկարիչների համար։ Հոգաբարձու Լիզա Էսերսը այն ձեռք է բերել 2008 թվականին։ 2016 թվականին պատկերասրահը մտել է աշխարհի 500 լավագույն պատկերասրահների ցանկի մեջ՝ ըստ «Modern Painters» ամսագրի։


== Պատմություն և նկարագրություն ==
«Goodman» գեղարվեստի պատկերասրահը հիմնադրվել է 1966 թվականին Յոհաննեսբուրգ քաղաքում՝ հոգաբարձու Լիզա Գիվոնի (Linda Givon) նախաձեռնությամբ, որը մինչ այդ աշխատում էր Լոնդոնի «Grosvenor» պատկերասրահում։ Հետագայում «Goodman»-ը մասնաճյուղ է բացել նաև Քեյփթաունում։ Հարավաֆրիկյան Հանրապետությունումապարտհեյդը ստեղծելու ընթացքում պատկերասրահը ձգտել է դառնալ «բացարձակապես ոչ խտրական տարածք»՝ փորձելով պաշտպանել ինչպես նկարիչների, այնպես էլ Խոսքի ազատությունը քաղաքական կոնֆլիկտների ժամանակ և ընդհանրապես։ Անկախ հոգաբարձու Լիզա Էսերսը 2008 թվականին հիմնադրից ձեռք է բերել պատկերասրահը։
«Goodman» պատկերասրահը Աֆրիկա մայրցամաքի ամենահին պատկերասրահներից մեկն է, որը մասնագիտանում է ժամանակակից արվեստի մեջ. հատուկ ուշադրություն է դարձնում ինչպես հայտնի, այնպես էլ սկսնակ հեղինակներին Հարավային Աֆրիկայից, բացահայտում է նաև միջազգային արվեստագետներին, որոնց աշխատանքները կապված են «աֆրիկյան համատեքստի» հետ։ Պատկերասրահի հետ համագործակցող հեղինակների թվում են եղել այնպիսի նկարիչներ և քանդակագործներ, ինչպիսիք են Գադա Ամերը, Քենդիս Բրայթցը, Քուդզանայ Չիուրայը, Մունիր Ֆաթմին, Ալֆրեդո Ջաարը, Լիզա Լոուն, ինչպես նաև՝ Ադամ Բրումբերգի և Օլիվեր Չանարի (Adam Broomberg, Oliver Chanarin) դուետը։
2016 թվականին պատկերասրահը ներառվել է աշխարհի 500 լավագույն պատկերասրահների ցանկում՝ բրիտանական «Modern Painters» գեղարվեստական ամսագրի վարկածով, որի սեփականատերը Louise Blouin Media ընկերությունն է։ Նույն թվականին Էսերսը նշել է իր կուրատորական առաքելության 50-ամյակը՝ անցկացնելով In Context լայնածավալ ցուցահանդեսը, որի կազմակերպիչներն են Էսերսը և նկարիչ Հենկ Ուիլիս Թոմասը․ ցուցադրությունը «ուսումնասիրել է աֆրիկյան ինքնության մասին պատկերացումները ինչպես Միացյալ Նահանգներում, այնպես էլ Աֆրիկայում»։ 2019 թվականին պատկերասրահում տեղի է ունեցել հարավաֆրիկյան նկարիչ Միխայել Սուբոցկու (Mikhael Subotzky) «Massive Nerve Corpus» ցուցահանդեսը՝ նվիրված Սպիտակ «մասկուլինության  խնդիրներին»։


== Տես նաև ==
Աֆրիկայի ժամանակակից արվեստի թանգարան


== Ծանոթագրություններ ==
Ազնաևո (այլ կիրառումներ)

Ազնաևո, կարող է վերաբերել՝

Ազնաևո - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Ազնաևո - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Մալիե Կալենիչի

Մալիե Կալենիչի (ուկրաիներեն՝ Малі Каленичі), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Մալիե Կալենիչի գյուղում բնակվում էր 200 մարդ։ Բնակավայրը զբաղեցնում է 0,807 կմ² տարածք։ Բնակչության խտությունը կազմում էր 247,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չխուբա

Չխուբա (վրաց.՝ ჩხუბა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 2040 մետր բարձրության վրա։ Շրջկենտրոն Դուշեթից հեռու է 75 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
(8454) 1981 EG1

(8454) 1981 EG1, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 5-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,613959 ա. մ., առավելագույնը մոտենում է 2,4342 ա. մ. հեռավորության վրա և հեռանում 2,7937 ա. մ.։ Արեգակի շուրջ մեկ ամբողջական պտույտ է կատարում 1543,64 երկրային օրվա ընթացքում, իր ուղեծրով շարժվելով միջինում 0,233215 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8454) 1981 EG1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Forti FG03-96

Բոլիդ Forti FG03-96 (անգլ.՝ Forti FG03-96), Forti Corse խմբի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1996 թվականի մրցարշավին մասնակցելու համար։


== Ծանոթագրություններ ==
Իռվալա

Իռվալա (էստ․՝ Irvala), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շաֆաք Պավեյ

Շաֆաք Պավեյ (ծնված հուլիսի 10 1976 թվական, Անկարա, Թուրքիա), թուրք դիվանագետ, հրապարակախոս և քաղաքական գործիչ։ Շաֆաքը Թուրքիայի մեջլիսի անդամ է։ Ներկայացնում է Ստամբուլի նահանգը։ Համարվում է առաջին հաշմանդամություն ունեցող կինը, ով դարձել է մեջլիսի պատգամավոր։ Շաֆաքը նաև ՄԱԿ-ի հաշմանդամություն ունեցող անձանց իրավունքների հարցերով կոմիտեի անդամ է։ 2012 թվականին Պավեյը ԱՄՆ պետդեպարտամենտի կողմից ստացել է խիզախության համար կանանց միջազգային մրցանակ՝ անձամբ Հիլարի Քլինթոնից և Միշել Օբամայից։ Բարեգործական միսիաներ է իրականացրել դեպի Ալժիր, Եգիպտոս, Իրան, Լիբանան և Սիրիա։ Պավեյը երկար տարիներ է արդեն,ինչ համագործակցում է Ստամբուլում հայերեն և թուրքերեն լեզուներով լույս տեսնող Ակօս թերթի հետ։ Նա Հրանտ Դինքի մտերիմներից է եղել և երկար ժամանակ է, ինչ Ակօսի սյունակագիր է։ Շաֆաք Պավեյը այն անձանցից է, ով մշտապես կողմ է եղել հայ-թուրքական հարաբերությունների բարելավմանը և հետագա զարգացմանը։ Շաֆաք Պավեյը բազմիցս քննադատության է ենթարկել Ադրբեջանի նախագահ Իլհամ Ալիևին։ Նա Թուրքիայի մեջլիսում Նորվեգիայի և Հարավային Կորեայի հետ պառլամենտական բարեկամական խմբերի անդամ է։


== Հրապարակումներ ==
13 Numaralı Peron (Yazarları: Ayşe Önal/Şafak Pavey) (1996) ISBN 9753252773
Nereye Gidersem Gökyüzü Benimdir (2011) ISBN 9786055411107


== Ծանոթագրություններ ==
Ռեպկի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՌեպկիՌեպկի (ուկրաիներեն՝ Ріпки), քաղաքատիպ ավան Ուկրաինայի Չեռնիգովի մարզի Ռեպկիի շրջանում, շրջկենտրոն։
2011 թվականի տվյալներով Ռեպկի քաղաքատիպ ավանում բնակվում էր 7 458 մարդ։ Բնակավայրը զբաղեցնում է 7,33 կմ² տարածք։ Բնակչության խտությունը կազմում էր 1017,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զիանչուրինսկի շրջան

Զիանչուրինսկի շրջան (ռուս.՝ Зианчуринский район, բաշկիրերեն՝ Ейәнсура районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Իսյանգուլովո։


== Աշխարհագրություն ==
Շրջանի տարածքի մակերեսը կազմում է 3342 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30146 մարդ։ Բնակչության խտությունը կազմում էր 9,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լոնգարոնե

Լոնգարոնե (իտալերեն՝  Longarone), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 4119 մարդ, բնակչության խտություն՝ 40 մարդ/կմ²։ Զբաղեցնում է 103 կմ² մակերես։ Փոստային ինդեքս՝ 32013։ Հեռախոսային կոդ՝ 0437։
Սուրբ Աստվածածինը հարգվում է որպես համայնքի հովանավոր։ Տոնը նշվում է ամեն տարի դեկտեմբերի 8-ին։
1963 թվականի հոկտեմբերի 9-ին քաղաքը գրեթե ամբողջությամբ ավերվեց Վայոնտայի վթարի ժամանակ։ Կանգնած մնաց միայն մեկ զանգակատուն, որն այժմ ծառայում է որպես աղետի հիշեցում։ Աղետի հետևանքով զոհվել է մոտ 2000 մարդ։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Վիննիե Լուկի

Վիննիե Լուկի (ռուս.՝ Винные Луки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեյք Ռոբերտ Թումուհայզ

Բեյք Ռոբերտ Թումուհայզ, ուգանդացի հեղինակ և մոտիվացիոն բանախոս։ Նա «Իմ մոր արցունքները» ոգեշնչող վեպի  և «Թակել Աստծո օրհնությունները. Ձեր կյանքի հաջողության դռները բացելու բանալիներ» մոտիվացնող գրքի հեղինակն է : Նա «Ոգեշնչման աշխարհի» գործադիր տնօրենն է և Ուգանդայում հեղինակների ֆորումի հիմնադիրը։ Նա հինգ հրատարակված ոգեշնչող գրքերի հեղինակ է, նա Saturday Vision (Ուգանդա) և Sunday Times (Ռուանդա) ոգեշնչող սյունակագիր է և «Ամակուլա» միջազգային կինոփառատոնի խորհրդի ռեժիսորն է։ Նա Մակերերի համալսարանի շրջանավարտ ուսուցիչ է։


== Վաղ կյանք և կրթություն ==
Բեյքը ծնվել է 1981 թվականին Ուգանդա-Կոնգո սահմանի մոտ գտնվող Ռուբուգուրի Կիսորո շրջանում, Ալոիսիուս Բակեսիգակիի և Միշեմբուրոյի ընտանիքում։ Ութ հոգանոց ընտանիքում նա վերջինն է ծնվել։ Նա հաճախել է  Ռուբուգուրուի հիմնական դպրոց, ապա Կաբալեի Սբ. Պողոսի ճեմարան, հետո Իրյարուումբայի ավագ դպրոց, այնուհետև Կիգեզի ավագ դպրոց և Մակերեր համալսարան։


== Հրատարակված աշխատանքներ ==
Գումար աշխատելու չորս ձև, Աշխարհի ոգեշնչում, 2019
Բիտատուրից ոգեշնչված. Ուգանդացի միլիոնատիրոջ հավերժական դասեր, Աշխարի ոգեշնչում, 2019
Միլիոնատեր ֆերմերի ձեռնարկ։ Ոգեշնչման աշխարհ, Աշխարի ոգեշնչում, 2016
Միլիոնատեր ֆերմեր։ Ուգանդայի հեղափոխական ֆերմեր դոկտոր Էմմա Նալույիմայի զարմանալի պատմությունը, Աշխարի ոգեշնչում, 2016
Համարձակ կին. Բելլա Ուայնի Prudence Ukkonika-ի հուզիչ պատմությունը:, Աշխարի ոգեշնչում, 2015
Գործողության կին. Ուգանդայի առաջատար կրթության մասնագետ և առաջնորդ Մերի Մուլումբայի պատմությունը, Աշխարի ոգեշնչում, 2013
Իմ մոր արցունքները. Ուգանդայի առաջին կին նախագահի ՝ Նյամիշանայի հաջողության պատմությունը, Աշխարի ոգեշնչում, 2013
Ինչպե՞ս սանձազերծել ձեր ներուժը, Աշխարի ոգեշնչում, 2012
Թակել Աստծո օրհնությունները. Ձեր կյանքի հաջողության դռները բացելու բանալիներ, Աշխարի ոգեշնչում, 2008
Դիպչելով դրախտին, ցնցող դժոխքին:, Աշխարի ոգեշնչում, 2007
Թող գա ձեր Թագավորությունը, Աշխարի ոգեշնչում, 2006


== Ծանոթագրություններ ==
Հելվելա սև

Հելվելա սև (լատ.՝ Helvella atra), Amanitaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
3-5 սմ բարձրությամբ պտղամարմիններով պսամոտրոֆ սունկ է։ 1-3 սմ տրամագծով, ազատ կամ թույլ սերտաճած եզրերով գլխարկը վերին մասում սև է, ստորին մասում՝ մոխրագույն, թամքաձև, երկբլթականի։ Գլանաձև պայուսակները 310-340 x 15-17,5 մկմ են։ Բաց շագանակագույն, թելանման պարաֆիզներն 315-350 x 2,5 մկմ են և ծայրերին լայնանում են մինչև 5-7 մմ։ Էլիպսաձև, տափակ ծայրերով, հարթ, մեկ շարքով դասավորված սպորները 19-22 x 14-17 մկմ են։


== Տարածվածություն ==
Ընդհանուր արեալն ընդգրկում է Եվրոպան, Ասիան, Հյուսիսային և Հարավային Ամերիկան, Հարավային Կովկասը (Վրաստան, Հայաստան)։ Հայաստանում հանդիպում է հազվադեպ, հայտնաբերված է Իջևանի («Դիլիջան» ազգային պարկ) և Սևանի («Սևան» ազգային պարկ, Պարզ լճի շրջակայք) ֆլորիստիկական շրջաններում։


== Էկոլոգիա ==
Աճում է լեռնային գոտիներում՝ ծովի մակարդակից 1700-2200 մ բարձրությունների վրա, ավազոտ հողերի վրա և կիսաանապատներում, մայիս-հունիս ամիսներին։


== Պահպանություն ==
Խոցելի տեսակ է, Հայաստանում պահպանվում է «Դիլիջան» և «Սևան» ազգային պարկերի համապատասխան էկոհամակարգերի կազմում։


== Ծանոթագրություններ ==
Էրեն (Կալվադոսի գավառ)

Էրեն (ֆր.՝ Eraines), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 270 մարդ, բնակչության խտությունը` 66.83 մարդ/կմ²։ Բնակավայրը զբաղեցնում է 4.04 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 35 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 206 աշխատունակ (15-64 տարեկան)  բնակիչ, որոնցից ակտիվ էին 158-ը, իսկ ոչ ակտիվները` 48։ Ակտիվության ցուցանիշը կազմում է 76,7 %։ 158 աշխատունակ մարդկանցից աշխատել է 150 անձ (71 տղամարդ և 79 կին)։ Գործազուրկ են եղել 8 անձ (5 տղամարդ և 3 կին)։ 48 անաշխատունակներից 20-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյադիկդաղ

Գյադիկդաղ, լեռնագագաթ Հայաստանի Սյունիքի մարզի ու Ադրբեջանի Նախիջևանի Ինքնավար Հանրապետության սահմանագլխին, Զանգեզուրի լեռնաշղթայում, Սիսիան գետի վերնագավիթում։ Բարձրություն՝ 2705 մ։


== Ծանոթագրություններ ==
Ցեղ (կատեգորիա)

Ցեղ (լատ.՝ genus  հոգ. genera, հունարեն՝ genus-ից), կենդանիների վերտեսակային տաքսոնոմիական կատեգորիա է, միավորում է ծագումնաբանորեն առավել մոտ տեսակները։ Համապատասխանում է բույսերի ցեղ կատեգորիային։ Մոտ ցեղերը միավորվում են ընտանիքում։


== Ցեղի գիտական անունը ==
Ցեղի կամ բուսաբանական ցեղի գիտական անունը բաղկացած է մեկ բառից և պարտադիր լատիներեն է։ Պահանջվում է, որ անունը գրված լինի լատինատառ և ենթարկվի լատիներենի ուղղագրությանը։ Հանդիսանում է գոյական անուն, եզակի թվով և սկսվում է մեծատառով։ Ուրիշ պահանջներ չկան։ Բառը կարող է լատիներենից փոխառյալ լինել, կամ էլ լատինացված բառ ցանկացած լեզվից (հաճախ հունարենից)։ Հանդիպում է նաև ազգանունից առաջացած բառ, օրինակ՝ Linnaea, որն առաջացել է Կառլ Լիննեյի ազգանունից (Linnaeus)։


== Արտաքին հղումներ ==
Կենսաբանական դասակարգման միջազգային կոդերը Archived 2006-08-22 at the Wayback Machine.


== Գրականություն ==
Հայ-վրացական գրական կապեր

Հայ-վրացական գրական կապեր, սկիզբ են առել 5-րդ դարում, աշխուժացել են 19-րդ դարում, երբ Թիֆլիսը դարձել կովկասահայերի գիտական, գրական ու մշակութային կենտրոնը։ Վրացալեզու հայազգի շատ գործիչներ դարերի ընթացքում հարստացրել են վրաց ժողովրդի հոգևոր գանձարանը։ Վրաց գրականության պատմության մեջ իրենց պատվավոր տեղն ունեն Սայաթ-Նովան, հրապարակախոս, գրաքննադատ և հրատարակիչ Գեորգի Թումանովը, արձակագիր և ժուռնալիստ Ա. Հախնազարովը։ Հայ և վրաց գրական կապերի պայծառ էջերից են Խաչատուր Աբովյանի և վրաց գործիչների, Հովհաննես Թումանյանի և Իոսիֆ Գրիշաշվիլու, Ավետիք Իսահակյանի, Դերենիկ Դեմիրճյանի և Կոնստանտին Գամսախուրդիայի, Եղիշե Չարենցի ու Տ. Տաբիձեի մտերմությունը։ Խորհրդային իշխանության տարիներին հայերեն և վրացերեն հրապարակվել են երկու տասնյակից ավելի ժողովածուներ, առանձին գրքերով լույս են տեսել հայ և վրաց դասական գրողների, ավագ ու կրտսեր սերնդի արձակագիրների և բանաստեղծների ստեղծագործությունները։ Հայ և վրաց գրականագետները քննադատական և բանասիրական ուսումնասիրություններով շարունակվում են հարստացնել երկու ժողովուրդների գրական - մշակութային կյանքը։
Ներեխտա (Կլյազմայի վտակ)

Ներեխտա (ռուս.՝ Нерехта), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կլյազմա գետի ափում։ Գետի երկարությունը 41 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ագգաշյան

Ագգաշյան, հայկական ազգանուն։


== Ազգանունը կրողներ ==
Ազնիվ Ագգաշյան (ծ. 1898), բժիշկ։


== Ծանոթագրություններ ==
Թարաքճլի

Թարաքճլի, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Կոպանևո

Կոպանևո (ռուս.՝ Копанево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստանցիի Նեպեցինո

Ստանցիի Նեպեցինո (ռուս.՝ станции Непецино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դունկայի ակումբ

«Դունկայի ակումբ» (ռուս.՝ Дунькин клуб), կենցաղսպասարկման ծառայության աշխատակիցների մշակույթի տուն Դոնի Ռոստովում, քաղաքի մտավորականության պաշտամունքային վայրերից մեկը։


== Անվան պատմություն ==
Ըստ մշակույթի պալատի տնօրեն Լյուդմիլա Լիսիցինայի՝ ուշադրության է արժանի «Դունկայի ակումբ» անվան հայտնվելու երեք տարբերակ. «Երբ 1945 թվականի սեպտեմբերին բացվեց մշակույթի պալատը, շուրջբոլորն ավերածություններ էին, իսկ այստեղ արդեն սկսվել էին քաղաքում առաջին պարային երեկույթները։ Տղամարդ քիչ է եղել, հիմնականում եկել են կանայք, խոսակցական լեզվով՝ «դունկաներ» («дуньки»)։ Այդպես էլ այդ անվանումը մնացել է։ Ըստ երկրորդ լեգենդի՝ մի Դունյա, որը պատերազմի ժամանակ կորցրել էր ամուսնուն և վշտից փոքր-ինչ շեղվել, գալիս էր ակումբ և համառորեն փնտրում ամուսնուն՝ չհավատալով, որ նա մահացել է։ Երրորդ վարկածը վերաբերում է անցյալ դարի 20-ական թվականներին։ Այն ժամանակ այդ շենքը կապ ուներ գլխավոր փոստատան հետ։ Նրա աշխատակիցները հանգստանում էին այստեղ երեկոյան ժամերին, և Այսեդորա Դունկանի երկրպագուներն այստեղ կազմակերպել էին նրա անվան ակումբ։ Առօրյա խոսակցության մեջ Դունկանը դարձավ Դունկա»։
Քաղաքացիների շրջանում որոշակի ժողովրդականություն էր վայելում այն վարկածը, ըստ որի՝ հին ժամանակներում «Դունկայի ակումբը» եղել է հասարակաց տուն, որը հետո վերանվանվել է Մշակույթի տուն։ Այս վարկածի կողմնակից էր և հայտնի ռեժիսոր Կիրիլ Սերեբրեննիկովը։


== Մշակույթի պալատի պատմություն ==
1860-ական թվականներին «Դունկայի ակումբը» եղել է վաճառական Անտիմոնովի եկամտաբեր տունը։ Երկրորդ հարկում մշտապես իրականացվել են զվարճություններ։
ХХ դարում Անտիմոնովի առանձնատանը գործել են հետևյալ կազմակերպությունները.

մինչև 1937 թվականը՝ Կապի աշխատակիցների ակումբ
1937 թվականից՝ ավիաաշխատակիցների ակումբ
1946 թվականից՝ արդյունաբերական կոոպերացիայի քաղաքային խորհրդի մշակույթի տուն
1958 թվականից՝ արդյունաբերական կոոպերացիայի մարզային խորհրդի մշակույթի տուն
1961 թվականից՝ տեղական արդյունաբերության մշակույթի տուն
1966 թվականից՝ կենցաղսպասարկման ծառայության աշխատակիցների մշակույթի տուն
1994 թվականից՝ «Ռոստովէլեկտրոտրանսի» մշակույթի տուն
1998 թվականից՝ «Քաղաքային ստեղծագործության տուն» քաղաքային միացյալ ձեռնարկություն
2003 թվականից՝ «Քաղաքային ստեղծագործության տուն» քաղաքային վարչությունՄշակույթի տանն աշխատել է Գենադի Տրոստյանեցկու «Կապույտ տրոլեյբուս» ինքնագործ թատրոնը։ 
Մշակույթի տանը կից գոյություն է ունեցել ձայնագրման ստուդիա, որտեղ 2003 թվականի մայիսին Նիկոլայ Կոնստանտինովը ձայնագրել է «Բուգի-Խոլեստերին» սոլո ալբոմը։


== Հղումներ ==
Дунькин клуб: знаковые места Ростова-на-Дону
Официальный сайт Городского Дома Творчества


== Ծանոթագրություններ ==
Էմանուել Բուրդյո

Էմանուել Բուրդյո (ֆր.՝ Emmanuel Bourdieu, ապրիլի 6, 1965(1965-04-06), Փարիզ), ֆրանսիացի կինոռեժիսոր, սցենարիստ և դրամատուրգ։ Ժան ՎԻգոյի մրցանակի և Կաննի կինոփառատոնի «Քննադատության շաբաթ» ծրագրի կինոփառատոնիի գրան-պրիի դափնեկիր։


== Կենսագրություն ==
Ծնվել է 1965 թվականի ապրիլի 6-ին Փարիզում, փիլիսոփայի և սոցիոլոգ՝ Պերա Բուրդյոյի ընտանիքում։ Ավարտել է սովորական ավագ դպրոցը, որտեղ սովորել է լեզվաբանություն և փիլիսոփայություն։ Ստեղծագործական ուղին սկսել է որպես թատերական բեմադրիչ և դրամատուրգ։ Կինոյի համար սկսել է գրել 1990-ականների կեսերից՝ հանդես գալով ռեժիսոր Առնո Դեպլեշենի՝ «Ինչպես ես քննարկեցի․․․ (իմ սեռական կյանքը)» ֆիլմի սցենարի համահեղինակությամբ։ Ինչպես կինոռեժիսորը իր նորամուտը նշեց երկու կարճամետրաժ աշխատանքներով՝ վավերագրական Les trois théâtres և խաղային Candidature-ով։ Վերջինիս համար առաջացել է Ժան Վիգոյի մրցանակին։ Խաղային լիամետրաժ դեբյուտը՝ Vert paradis (2003)-ը, նշված է Ժնևի կինոփառատոնում՝ ՖԻՊՐԵՍՍԻ մրցանակով։ «Թունավոր ընկերություն» երկրորդ լիամետրաժ ֆիլմով (2006) մասնակցել Է Կաննի կինոփառատոնի «քննադատության շաբաթ» զուգահեռ ծրագրին և արժանացել երեք մրցանակների, այդ թվում՝ ծրագրի Գրան Պրիին։ Այս կինոնկարը հատկանշական է նաև նրանով, որ դրանում արտացոլված են ռեժիսորի հոր գիտական հետազոտությունները։ Ինչպես է դերասանը հայտնվել Էժեն Գրինի «Արվեստի կամուրջ» կինոնկարի ժապավենում (Le pont des Arts, 2004)։


== Ֆիլմագրություն ==
Ռեժիսոր2001՝ Les trois théâtres (վավերագրական, կարճամետրաժ)
2001՝ Candidature (կարճամետրաժ)
2003՝ Vert paradis
2006՝ Թունավոր ընկերություն / Les amitiés maléfiques
2008՝ Intrusions
2011՝ Drumont, histoire d'un antisémite français (ТВ)Սցենարիստ1996՝ Ինչպես ես քննարկեցի․․․ (իմ սեռական կյանքը) / Comment je me suis disputé... (ma vie sexuelle)
1999՝ Новая Ева / La nouvelle Ève
2000՝ Эстер Кан / Esther Kahn
2000՝ Bronx-Barbès
2001՝ Candidature (կարճամետրաժ)
2003՝ En jouant ‘Dans la compagnie des hommes’
2003՝ Vert paradis
2006՝ Թունավոր ընկերություն / Les amitiés maléfiques
2008՝ Սուրբ Ծննդյան հեքիաթ / Un conte de Noël
2008՝ Intrusions
2011՝ Drumont, histoire d'un antisémite français (ТВ)


== Ծանոթագրություններ ==
Կենսահամակեցություն

Կենսահամակեցություն, ցամաքի և ջրային ավազանի տարածքներում կենդանիների, բույսերի և միկրոօրգանիզմների ամբողջությունը։
Կենսահամակեցությունը կենսաերկրահամակեցության բաղկացուցիչ մասն է։ Կենսահամակեցության օրինակ է անտառների, արհեստական լճակների, առվակների որոշակի տեղամասերի կենդանի օրգանիզմների ամբողջությունը։ Կենսահամակեցության մեջ մտնող բույսերի ամբողջությունը կոչվում է բուսական համակեցություն (ֆիտոցենոզ), իսկ կենդանիների ամբողջությունը՝ կենդանական համակեցություն (զոոցենոզ)։ Կենսահամակեցությունը բնութագրվում է որոշակի կենսազանգվածով, արտադրանքով, կառուցվածքով։


== Կենսահամակեցության կառուցվածքները ==
Տարբերում են կենսահամակեցության տարածական, տեսակային և սննդային կառուցվածքներ։	
Տարածական կառուցվածքն արտահայտվում է տարածության մեջ տարբեր տեսակների միմյանց նկատմամբ օրինաչափ դասավորությամբ (օրինակ՝ անտառի շարահարկայնությունը), տեսակայինը որոշվում է կենսահամակեցության մեջ մտնող պոպուլացիաների տեսակային կազմով, թվաքանակով (կամ կենսազանգվածով), իսկ սննդայինը՝ սննդառության շղթաներով։ Կենսահամակեցության կառուցվածքի տարբեր տեսակները փոխկապակցված են. անտառային կենսահամակեցությունները, ունենալով տարածական բարդ կառուցվածք, տարբերվում են նաև տեսակային բազմազանությամբ։
Կենսահամակեցության կառուցվածքի կայունությունը ժամանակի ընթացքում պահպանվում է նրա բաղադրամասերի փոխազդեցությամբ։ Կենսահամակեցության մեջ որոշ օրգանիզմներ մյուսների համար դառնում են սննդատու, ստեղծում բարենպաստ միկրոկլիմա, ապահովում նրանց բնական բազմացումը։ Կենսահամակեցության մեջ տեսակային բազմազանությունը նվազում է ներքին ազդակներից (օրինակ՝ ջրային կենսահամակեցության բազմազանությունը կտրուկ նվազում է արդյունաբերական թափոններով ջրի աղտոտման դեպքում)։
Կենսահամակեցության կառուցվածքի պահպանման գործում մեծ նշանակություն ունեն ներտեսակային և միջտեսակային մրցակցություններ։ Կենսահամակեցության զարգացման ընթացքում աճում են նրա կենսազանգվածը և տեսակային բազմազանությունը, բարդանում են սննդային և տարածական կառուցվածքները։ Տարբերում են առաջնային կենսահամակեցություն, որտեղ բացակայում է մարդու միջամտությունը (տափաստան, կուսական անտառ), և երկրորդային կենսահամակեցություն, որտեղ առկա է մարդու գործունեությունը։ Հատուկ նշանակություն ունեն մարդու կողմից ստեղծվող և կարգավորվող ագրոկենսահամակեցությունները։
Աշուլուկ (գետ)

Աշուլուկ, Ախտուբայի ձախ վտակը, գտնվում է Աստրախանի մարզում։ Երկարությունը 47 կիլոմետր։ Աշուլուկը Ախտուբայից առանձնանում է Բուգոր գյուղի շրջանում։ Աշուլուկ գետի վրա է գտնվում Ղարաբալի քաղաքը։
Ներկայումս գետի աղբյուրից մինչև բերանը Աշուլուկը միակ գետը չի։ Այն բաժանվում է իրար հետ կապ չունեցող մի քանի գետակների։ Վերջնականապես թափվում է Ախտուբա գետ Թամբովկա գյուղից մի քանի կիլոմետր ներքև։


== Ծանոթագրություններ ==
Ստիր (գետ)

Ստիր (ուկրաիներեն՝ Стир), գետ Ուկրաինա, Բելառուսում։


== Աշխարհագրություն ==
Ստիր գետը սկիզբ է առնում Վոլինյան բարձրավայրից և թափվում է Պրիպյատ, Բրեստի մարզ։ Գետի ափին են գտնվում Բերեստեչկո, Ռոժիշչե, Լուցկ, Կուզնեցովսկ քաղաքները, Կոլկի, Զարեչնոյե քաղաքատիպ ավանները։


== Հիդրոգրաֆիա ==
Ստիր գետի երկարությունը կազմում է 494 կմ, ավազանի մակերեսը՝ 13100 կմ2 է։ Գետի ջրի ծախսը միջինում կազմում է 49,5 մ3։


== Տես նաև ==
Գետ
Ակունք և Գետաբերան


== Ծանոթագրություններ ==


== Արտաքին հղումներ ==
Ստիր գետի մասին Ռուսերեն լեզվի ստուգաբանական բառարանում
Գուբելցի

Գուբելցի (ուկրաիներեն՝ Губельці), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Գուբելցի գյուղում բնակվում էր 477 մարդ։ Բնակավայրը զբաղեցնում է 1,9 կմ² տարածք։ Բնակչության խտությունը կազմում էր 251,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեդա Չխուտունեթի

Քվեդա Չխուտունեթի (վրաց.՝ ქვედა ჩხუტუნეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 500 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 212 մարդ։


== Ծանոթագրություններ ==
Սան Ժոզե դա Լաժի

Սան Ժոզե դա Լաժի (պորտ.՝ São José da Laje), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սերանա դուս Կիլոբուս գավառի կազմի մեջ։ Բնակչությունը կազմում է 22 118 մարդ։ Գրավում է 273,8 կմ2 տարածք։ Տարածքի խտությունը՝ 81,2 մարդ/կմ2։ Քաղաքի տոնը հունիսի 28-ին է։


== Պատմություն ==
Քաղաքը հիմնադրվել է 1876 թվականին։
Հեկտոր Բելտրան Լեյվա

Հեկտոր Բելտրան Լեյվա (իսպ.՝ Héctor Beltrán Leyva, փետրվարի 15, 1965(1965-02-15), Բադիրագուատո, Սինալոա, Մեքսիկայի Միացյալ Նահանգներ - նոյեմբերի 18, 2018(2018-11-18), Տոլուկա, Մեխիկո, Մեքսիկայի Միացյալ Նահանգներ), մեքսիկացի հանցագործ, նարկոբարոն, Մեքսիկայի խոշորագույն «Բելտրան Լեյվա» նարկոկարտելի հիմնադիր և ղեկավար։
Հեկտոր Բելտրան Լեյվան Արտուրո Բելտրան Լեյվայի եղբայրն է, որը սպանվել է 2009 թվականին։ Արտուրոն նարկոտարելի ղեկավարն էր, իսկ Հեկտորը նրա աջ ձեռքը։ Նա հանցավոր կազմակերպությունը ղեկավարեց եղբոր մահվանից հետ։
ԱՄՆ պետդեպարտամենտը 5 մլն դոլար էր առաջարկում ինֆորմացիայի համար, որը կօգներ ձերբակալել Հեկտոր Բելտրան Լեյվային, իսկ Մեքսիայի կռավարությունը պատրաստ էր 2,1 մլն դոլար պարգևավճար տալ նրան բռնելու համար։


== Կալանավորում ==
Հեկտոր Լեյվան ձերբակալվել է 2014 թվականի հոկտեմբերի 1-ին մեքսիկական բանակի կողմից։ Նա դաշնային դատարանի կողմից դատապարտվել է թմրամիջոցների վաճառքի, փողերի լվացման և հանցագործությունների կազմակերպված մեջ։


== Մահ ==
2018 թվականի նոյեմբերի 18-ին Բելտրանը կրծքավանդակի սուր ցավերի պատճառով բանտից տեղափոխվել էր Տոլուկայի բժշկական կենտրոն։ Ըստ բժիշկների, նա սրտի կաթվածից մահացել է շտապօգնության սենյակում։


== Տես նաև ==
Մեքսիկական նարկոպատերազմ


== Ծանոթագրություններ ==
Կրասնի Օկտյաբր (Կրիմսկի շրջան)

Անվան այլ կիրառումների համար տե՛ս՝ Կրասնի Օկտյաբր (այլ կիրառումներ)Կրասնի Օկտյաբր (ռուս.` Красный Октябрь), հայաբնակ խուտոր  Ռուսաստանի Դաշնության Կրասնոդարի երկրամասի Կրիմսկի շրջանում, Կրիմսկ քաղաքից 30 կմ հյուսիս-արևմուտք։ Գտնվում է ծովի մակարդակից 13 մ բարձրության վրա։


== Բնակչությունը ==
Համաձայն 2010 թվականի տվյալների, գյուղն ուներ 293 բնակիչ : Խորհրդային տարիներին գյուղն ուներ տարրական դպրոց, գրադարան, ակումբ և բուժկայան։


== Տնտեսությունը ==
Գյուղի բնակիչներն զբաղվում են հացահատիկային բույսերի, ծխախոտի մշակությամբ, բանջարաբուծությամբ և անասնապահությամբ։


== Պատմությունը ==
Գյուղը հիմնադրել են Տրապիզոնի շրջակա գյուղերից եկած հայերը` 1888 թվականին։


== Ծանոթագրություններ ==
Սաուրան (այլ կիրառումներ)

Սաուրան անունով բնակավայրեր՝

Սաուրան - գյուղ Կիլիկիայում
Սաուրան - քաղաք Սիրիայում՝ Հալեպի մարզում


== Տես նաև ==
Սուրան - քաղաք Սիրիայում՝ Համայի մարզում
Սարմենի փողոց (Երևան)

Սարմենի փողոց, փողոց Երևանի Կենտրոն վարչական շրջանում։ Անվանվել է ի պատիվ հայ բանաստեղծ, ՀԽՍՀ մշակույթի վաստակավոր գործիչ Սարմենի։


== Տվյալներ ==
Սկսվում է Մաշտոցի պողոտայի №№ 45 և 47 շենքերի մոտից, ընդհատվում «Կասկադ» համալիրի մոտ, այնուհետև, Զարոբյան ու Անտառային փողոցներին զուգահեռ, հասնում մինչև ՀՀ նախագահի նստավայր՝ միանալով Անտառային փողոցին։
Նախկինում կոչվել է Ջրաշատի փողոց։ Անվանափոխվել է 2001 թվականին՝ Սարմենի ծննդյան 100-ամյակի կապակցությամբ  (Երեւանի քաղաքապետի 25.04.2001 թ. թիվ 378 որոշում)։


== Հատվող փողոցներ ==
Գալոյան եղբայրների փողոց
Մարշալ Բաղրամյան պողոտայի 1-ին անցուղի


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ասկրեա

Ասկրեա (իտալերեն՝ Ascrea), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։

Բնակչությունը կազմում է 263 մարդ (2008), խտությունը կազմում է 18 մարդ/քառ. կմ։ Զբաղեցնում է 14 քառ. կմ տարածք։ Փոստային ինդեքս - 2020, հեռախոսային կոդ - 0765։
Բնակավայրի հովանավոր է համարվում Սուրբ Միրլիկացին։


== Ժողովրդագրություն ==
Բնակչության դինամիկան


== Կոմունայի վարչություն ==
Հեռախոս։ 0765 723112
Էլեկտրոնային փոստ։ անհայտ


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բորնյակի

Բորնյակի (ռուս.՝ Борняки), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)